CELEX: 32006R0004
Language: hu
Date: 2006-01-04 00:00:00
Title: A Bizottság 4/2006/EK rendelete ( 2006. január 4. ) a 2375/2002/EK rendelet által meghatározott, a kiváló minőségűtől eltérő minőségű közönséges búzáról szóló vámkontingens III. alkontingensének keretében alkalmazandó csökkentési együttható megállapításáról

5.1.2006   
            
            
               HU
            
            
               Az Európai Unió Hivatalos Lapja
            
            
               L 2/3
            
         
      A BIZOTTSÁG 4/2006/EK RENDELETE
   
   (2006. január 4.)
   a 2375/2002/EK rendelet által meghatározott, a kiváló minőségűtől eltérő minőségű közönséges búzáról szóló vámkontingens III. alkontingensének keretében alkalmazandó csökkentési együttható megállapításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1),
   tekintettel, a kiváló minőségűtől eltérő minőségű, harmadik országokból származó közönséges búzáról szóló közösségi vámkontingensek nyitásáról és működtetéséről, valamint az 1766/92/EGK tandesi rendelet (2) alóli mentességekről szóló, 2002. december 27-i 2375/2002/EK bizottsági rendeletre és különösen annak 5. cikk (3) bekezdésére,
   mivel:
   
               (1)
            
            
               A 2375/2002/EK rendelet 2 981 600 tonnás éves vámkontingenst nyitott a kiváló minőségűtől eltérő minőségű közönséges búzára. Ez a kontingens három alkontingensre van lebontva.
            
         
               (2)
            
            
               A 2375/2002/EK rendelet 3. cikkének (3) bekezdése 592 900 tonnában rögzítette a III. alkontingens mennyiségét a 2006. január 1-jétől2006. március 31-ig terjedő időszakra.
            
         
               (3)
            
            
               A 2375/2002/EK rendelet 5. cikkének (1) bekezdésével összhangban 2006. január 2-án igényelt mennyiségek meghaladják a rendelkezésre álló mennyiségeket. Erre tekintettel az igényelt mennyiségekre alkalmazandó csökkentési együttható megállapítása útján meg kell határozni, hogy milyen mértékig adhatók ki engedélyek,
            
         ELFOGADTA EZT A RENDELETET:
   1. cikk
   Valamennyi, a kiváló minőségűtől eltérő minőségű közönséges búza vámkontingens III. alkontingenséről szóló, a 2375/2002/EK rendelet 5. cikk (1) és (2) bekezdésében foglalt rendelkezéseknek megfelelően 2006. január 2-án benyújtott és a Bizottsághoz eljuttatott behozatali engedély iránti kérelem elfogadásra kerül az igényelt mennyiségek 5,60082 %-os mértékéig.
   2. cikk
   Ez a rendelet 2006. január 5-én lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. január 4-én.
      
         
            a Bizottság részéről
         
         J. L. DEMARTY
         
         
            mezőgazdasági és vidékfejlesztési főigazgató
         
      
   
   
      (1)  HL L 270., 2003.10.21., 78. o. Az 1154/2005/EK bizottsági rendelettel (HL L 187., 2005.7.19., 11. o.) módosított rendelet.
   
      (2)  HL L 358., 2002.12.31., 88. o. A legutóbb a 777/2004/EK rendelettel (HL L 123., 2004.4.27., 50. o.) módosított rendelet.